# RÁMCOVÁ kúpna zmluva

uzatvorená v zmysle § 409 a nasl. zákona č. 513/1991 Zb. Obchodný zákonník v znení neskorších predpisov

*Číslo zmluvy Predávajúceho:*

*Číslo zmluvy Kupujúceho: 105/2025*

# Zmluvné strany:

## Obchodné meno:

Sídlo:

Štatutárny orgán:

IČO:

DIČ:

Zápis v registri:

Bankové spojenie:

Číslo účtu/IBAN:

(ďalej len ako „**Predávajúci**“)

# a

## Názov: Banskobystrický samosprávny kraj

## Sídlo: Námestie SNP 23, 974 01 Banská Bystrica

## Štatutárny orgán: Mgr. Ondrej Lunter

## IČO: 378 28 100

DIČ: 2021627333

Bankové spojenie: Štátna pokladnica

Číslo účtu/IBAN: SK92 8180 0000 0070 0038 9679

(ďalej len ako „**BBSK**“)

(ďalej spoločne aj ako „**Zmluvné strany**“)

uzatvárajú zmluvu s nasledovným znením:

**1 Definície a výkladové pravidlá**

**1.1 Definície**

Nasledujúce slová/slovné spojenia uvedené kdekoľvek v Zmluve s veľkým začiatočným písmenom majú v Zmluve v akomkoľvek gramatickom tvare a v singulári aj v pluráli nasledovný význam:

**Cena** –peňažné plnenie Kupujúceho v prospech Predávajúceho, ktoré zodpovedá hodnote Tovaru uvedeného v Objednávke, ktoré má Kupujúci v prípade splnenia podmienok vymienených v Zmluve uhradiť Predávajúcemu ako kúpnu cenu za Tovar, pričom sa rozumie, že v Cene sú zahrnuté aj akékoľvek a všetky náklady Predávajúceho súvisiace s dodaním Tovaru aj s plnením ďalších záväzkov Predávajúceho podľa Zmluvy, príkladmo DPH, obaly, balenie, náklady na dodávku (prepravu) do Miesta dodania, odvoz odpadu, poskytnutie súčinnosti, a pod. Zmluvnými stranami dohodnutá výška Ceny podľa tejto Zmluvy je uvedená v bode 7.2.

**Deň účinnosti** –deň, v ktorom nadobudne Zmluva podľa bodu 13.1 písm. a) účinnosť.

**DPH** – daň z pridanej hodnoty.

**GDPR** – Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Kontaktná osoba** – zamestnanec alebo iný zástupca Zmluvnej strany určený Zmluvnou stranou v bode 9.2, ktorý je oprávnený zastupovať Zmluvnú stranu v záležitostiach súvisiacich s realizáciou predmetu Zmluvy, ako aj v akejkoľvek inej súvislosti s plnením Zmluvy, pričom rozsah oprávnenia zastupovať Zmluvnú stranu môže byť obmedzený v bode 9.2.

**Kontaktné údaje** – údaje Zmluvných strán a Tretích osôb, na ktoré sa oznamuje Korešpondencia, ako sú uvedené v bode 9.2.

**Korešpondencia** – akékoľvek oznámenia (vrátane odstúpenia od Zmluvy), potvrdenia, odmietnutia, žiadosti, vyjadrenia, upozornenia, požiadavky, návrhy, reklamácie, uplatnenia, súhlasy/nesúhlasy, upozornenia, alebo akákoľvek iná komunikácia resp. úkon predpokladaný, vyžadovaný alebo povolený Zmluvou.

**Kupujúci** – BBSK a/alebo Tretia osoba za podmienky, že Predávajúcemu v súlade so Zmluvou zaslala Objednávku.

**Maximálna cena** – zmluvne dohodnutá najvyššia prípustná suma úhrnných úhrad Ceny vrátane DPH za všetok Tovar dodaný Predávajúcim Kupujúcemu na základe tejto Zmluvy počas trvania Zmluvy vo výške podľa bodu 7.3.

**Miesto dodania** – miesto dodania Tovaru, ktorým je buď (i) adresa sídla Kupujúceho alebo (ii) iná adresa požadovaného miesta dodania Tovaru nachádzajúca sa na území Banskobystrického kraja, ak ju Kupujúci uvedie v Objednávke (ak Kupujúci uviedol v Objednávke adresu podľa bodu (ii) tejto definície, Miestom dodania je vždy adresa uvedená v Objednávke).

**Nariadenia** – akékoľvek Nariadenie Európskeho parlamentu a Rady regulujúce ktorýkoľvek aspekt výroby, spracovania a distribúcie potravín dotknutý touto Zmluvou, najmä, nie však výlučne, Nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín a Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín, alebo akýkoľvek právny akt vydaný na základe ktoréhokoľvek takéhoto Nariadenia alebo s ním súvisiaci.

**Občiansky zákonník** – zákon č. 40/1964 Zb. Občiansky zákonník v znení neskorších predpisov.

**Obchodný zákonník** – zákon č. 513/1991 Zb. Obchodný zákonník v znení neskorších predpisov.

**Objednávka** – písomná požiadavka Kupujúceho na dodanie Tovaru s náležitosťami podľa bodu 5.4 Zmluvy.

**Tovar** – potraviny bližšie špecifikované v prílohe č. 1.

**Tretia osoba** – akákoľvek tretia osoba uvedená v zozname tvoriacom prílohu č. 5 tejto Zmluvy.

**Účel kúpy** – účelom kúpy je zabezpečenie stravovania v zariadeniach Kupujúceho, a to priamou konzumáciou Tovaru alebo konzumáciou po jeho spracovaní (najmä, nie však výlučne, po tepelnej úprave).

**Verejné obstarávanie** –realizované postupom zadávania zákazky podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Vyhlášky** - vyhláška Ministerstva pôdohospodárstva a rozvoja vidieka Slovenskej republiky č. 132/2014 Z. z. o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich z 15. mája 2014 upravuje požiadavky na výrobky z ovocia a zeleniny a na jedlé huby, olejniny a suché škrupinové plody, zemiaky a výrobky z nich určené na ľudskú spotrebu, na manipuláciu s nimi a ich uvádzanie na trh a vyhláška Ministerstva pôdohospodárstva a rozvoja vidieka Slovenskej republiky č. 309/2015 Z. z. o pochutinách, jedlej soli, dehydrovaných pokrmoch, polievkových prípravkoch a ochucovadlách. Upravuje výrobu kvasného octu, korenín, horčice, čaju, kávy, jedlých solí, dehydrovaných pokrmov, polievkových prípravkov a ochucovadiel.

**Zákon o DPH** – zákon č. 222/2004 Z. z. o dani z pridanej hodnoty v znení neskorších predpisov.

**Zákon o cenách** –zákon č. 18/1996 Z. z. o cenách v znení neskorších predpisov.

**Zákon o konkurze a reštrukturalizácii** - zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.

**Zákon o nelegálnom zamestnávaní** – zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

**Zákon o odpadoch** – zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

**Zákon o potravinách** – zákon č. 152/1995 Z. z. o potravinách v znení neskorších predpisov.

**Zákon o RPVS** – zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Zákon o slobode informácií** – zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Zákon o účtovníctve** – zákon č. 431/2002 Z. z. o účtovníctve v znení neskorších predpisov.

**Zákon o VO** – zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Zmluva** – táto rámcová kúpna zmluva.

**1.2 Výkladové pravidlá**

Zmluvné strany sa dohodli na nasledovných výkladových pravidlách:

(a) Ak sa ktorýkoľvek z v Zmluve výslovne uvedených a aplikovaných právnych predpisov stane počas trvania Zmluvy neúčinným, Zmluvné strany budú vykladať Zmluvu v dobrej viere a v súlade s dobrými mravmi tak, aby sa v Zmluve uvedené dojednania odkazujúce na použitie týchto právnych predpisov aplikovali (i) s ohľadom na nové platné a účinné právne predpisy, ktoré právny predpis podľa tohto ustanovenia Zmluvy nahradili, ak také existujú a (ii) s ohľadom na účel, s ktorým boli v Zmluve uvedené, účelom ich uvedenia v Zmluve je najmä zabezpečiť určitosť, predvídateľnosť, platnosť a transparentnosť touto Zmluvou založeného zmluvného vzťahu.

(b) Ak niektoré ustanovenia Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení Zmluvy. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.

(c) Nadpisy k jednotlivým bodom v Zmluve sú len informatívne a neslúžia na jej výklad.

(d) Všetky prílohy Zmluvy tvoria jej neoddeliteľnú súčasť. V prípade akéhokoľvek rozporu medzi ustanoveniami Zmluvy a/alebo znením jednotlivých bodov Zmluvy a ustanoveniami a/alebo znením príloh Zmluvy alebo ich častí, majú prednosť ustanovenia a/alebo znenie príslušných bodov Zmluvy.

(e) Neoddeliteľnou súčasťou Zmluvy sa stávajú aj písomné dodatky, ktoré Zmluvné strany podpíšu po tom, ako táto Zmluva nadobudne platnosť a účinnosť.

(f) Pokiaľ v Zmluve nie je výslovne uvedené inak, odkazy na články alebo body alebo prílohy sú odkazmi na články alebo body alebo prílohy Zmluvy. Odkaz na ktorýkoľvek bod zahŕňa celý uvedený bod vrátane všetkých jeho prípadných podbodov a/alebo odsekov v ňom zahrnutých, a to aj v prípade, ak nie sú označené číslom alebo písmenom.

(g) Zmluva, jej interpretácia a vzťahy, ktoré vznikli na jej základe (vrátane Objednávok), sa riadia Obchodným zákonníkom a ďalšími aplikovateľnými všeobecne záväznými právnymi predpismi účinnými na území Slovenskej republiky, s tým, že Zmluvné strany sa dohodli, že použitie akéhokoľvek ustanovenia ktoréhokoľvek všeobecne záväzného právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam, účel a/alebo interpretáciu ktoréhokoľvek ustanovenia Zmluvy a/alebo dokumentov vzniknutých na jej základe. Na práva a povinnosti Zmluvných strán, ktoré Zmluva výslovne neupravuje, sa použije právna úprava podľa Obchodného zákonníka.

(h) Súčasťou Zmluvy nie sú všeobecné obchodné podmienky Predávajúceho ani akákoľvek ich časť, a to ani v prípade, ak by tieto Predávajúci v procese Verejného obstarávania akokoľvek použil, spomenul, alebo sa na ne odvolával. Na účely akejkoľvek interpretácie Zmluvy alebo interpretácie ktoréhokoľvek jej ustanovenia alebo otázky či sporu so Zmluvou súvisiacich sa preto rozumie, že takéto všeobecné podmienky Predávajúceho ani žiadna ich časť nie sú na právny vzťah založený touto Zmluvou aplikovateľné.

(i) Dni, ktoré Zmluva neoznačuje ako pracovné, sú kalendárne. Pracovný deň znamená deň, ktorý nie je sobotou, nedeľou ani dňom pracovného pokoja v Slovenskej republike.

(j) Žiadne z ustanovení Zmluvy nemožno vykladať ako povinnosť Kupujúceho zadať alebo zadávať Objednávky, ani ako povinnosť Kupujúceho uplatňovať Objednávky spôsobom, ktorým by došlo k dosiahnutiu Maximálnej ceny.

**2 ÚVODNÉ VYHLÁSENIA**

2.1 Dňa **xx.xx.2025** bol Predávajúci identifikovaný ako úspešný uchádzač vo Verejnom obstarávaní. Predávajúci bol vo Verejnom obstarávaní oboznámený s tým, že dodanie Tovaru bude financované z vlastných prostriedkov Kupujúceho.

2.2 Predávajúci vyhlasuje, že je podnikateľom s právnou subjektivitou, ktorého predmetom podnikania je činnosť v rozsahu požadovanom k naplneniu záväzkov zo Zmluvy. Predávajúci vyhlasuje, že disponuje všetkými oprávneniami požadovanými aplikovateľnými právnymi predpismi účinnými na území Slovenskej republiky a vydanými príslušnými orgánmi verejnej moci potrebnými na splnenie podmienok Zmluvy a riadne a včasné dodanie Tovaru.

2.3 Predávajúci vyhlasuje, že je schopný Tovar dodať riadne a včas podľa podmienok a požiadaviek Zmluvy; toto vyhlásenie Predávajúceho zohľadňuje nielen ekonomické, ale aj odborné, personálne, technické, technologické, kapacitné a materiálne aspekty, ktoré bude v zmysle Zmluvy dodanie Tovaru vyžadovať. Ak majú byť niektoré z týchto aspektov vykonávané subdodávateľsky, Predávajúci vyhlasuje, že svojich subdodávateľov starostlivo zvolil s ohľadom na všetky tieto aspekty.

2.4 Predávajúci vyhlasuje, že mu je známy rozsah plnenia predpokladaný Zmluvou, ako aj všetky ďalšie okolnosti majúce vplyv na plnenie Zmluvy a dodávanie Tovaru, ktoré mu mohli a mali byť známe pred predložením jeho ponuky do Verejného obstarávania a že sa pred predložením jeho ponuky do Verejného obstarávania s odbornou starostlivosťou oboznámil so Zmluvou a požiadavkami BBSK na Tovar podľa Zmluvy a jej prílohy č. 1. V tejto súvislosti sa Predávajúci nemôže a nebude odvolávať na chybu alebo konanie v omyle.

2.5 Predávajúci v nadväznosti na bod 2.4 vyhlasuje, že v jeho ponuke predloženej do Verejného obstarávania vzal do úvahy komplexný rozsah služieb, personálnych nákladov a iných nákladov potrebných na riadne dodanie Tovaru alebo plnenie iných povinností v zmysle Zmluvy a v súlade s podmienkami Zmluvy, s ktorej obsahom sa vopred dôkladne oboznámil, a akékoľvek a všetky takéto náklady starostlivo zahrnul do návrhu Ceny v ponuke, ktorú predložil do Verejného obstarávania, pričom do cenotvorby starostlivo zahrnul všetky úkony potrebné na riadne dodanie Tovaru aj v prípade, ak neboli výslovne vymienené v opise predmetu zákazky podľa prílohy č. 1, ale vznik nákladov na ne možno v zmysle tejto Zmluvy predpokladať.

2.6 Predávajúci je uzrozumený s tým, že pravdivosť v tomto bode urobených vyhlásení Predávajúceho je podstatnou okolnosťou, bez ktorej by BBSK túto Zmluvu neuzatvoril.

**3 PREDMET ZMLUVY**

Predmetom Zmluvy je záväzok Predávajúceho počas doby trvania Zmluvy, za podmienok určených touto Zmluvou, dodávať Kupujúcim Tovar, za čo sa mu od príslušného Kupujúceho v zmysle podmienok uvedených v Zmluve, vznikne právo na úhradu Ceny.

**4 DODANIE TOVARU TRETÍM OSOBÁM**

4.1 Ak Tretia osoba zadá Objednávku, Predávajúci sa zaväzuje, že dodá Tretej osobe ako Kupujúcemu Tovar za podmienok uvedených v tejto Zmluve.

4.2 Predávajúci sa zaväzuje neuzatvoriť so žiadnou Treťou osobou akúkoľvek zmluvu, predmetom ktorej bude výlučne alebo sčasti dodávka Tovaru, ktorej zmluvné podmienky by sa akokoľvek odlišovali od tejto Zmluvy, ibaže by boli takéto podmienky podstatne výhodnejšie, ako sú dohodnuté v Zmluve.

4.3 Predávajúci berie na vedomie, že prvým zadaním Objednávky Tretia osoba pristúpi k tejto Zmluve, čím nadobudne práva a povinnosti Kupujúceho; za týmto účelom, ak sa v tejto Zmluve používa pojem Kupujúci alebo Zmluvná strana, má sa za to, že sa za Kupujúceho alebo Zmluvnú stranu k tejto Zmluve považuje aj každá Tretia osoba, ktorá pristúpila k Zmluve. Tam, kde sa ďalej použije označenie BBSK, rozumie sa, že pod toto označenie nebudú Tretie osoby zahrnuté.

4.4 Za účelom predídenia pochybností, BBSK nezodpovedá za záväzky a pohľadávky, ktoré vzniknú Predávajúcemu voči Tretej osobe ako Kupujúcemu z titulu dodávky Tovaru BBSK a BBSK nebude v žiadnom rozsahu ručiť za pohľadávky ani nepristupuje k záväzkom, ktoré vzniknú medzi Predávajúcim a Tretími osobami. Tretia osoba zadaním Objednávky nepreberá žiaden dlh BBSK alebo iných Tretích osôb, ani za ich záväzky žiadnym spôsobom nezodpovedá ani ich plnenie nezaručuje.

**5 OBJEDNÁVKY**

**5.1 Spôsob uplatňovania Objednávok**

(a) Zadávanie Objednávok sa bude realizovať prostredníctvom informačného systému Marquet, ktorého prevádzku zabezpečí BBSK.

(b) Vloženie jednotlivých položiek tvoriacich Tovar a ich Ceny do informačného systému Marquet zabezpečí BBSK, pričom bude vychádzať z údajov uvedených v prílohe č. 1.

(c) BBSK si vyhradzuje právo na krátkodobé prerušenie prevádzky informačného systému Marquet v dňoch pracovného pokoja, alebo v čase po 20.00 hod. v pracovných dňoch, a to za účelom zabezpečenia údržby, updatu, upgradu, opráv, alebo výmeny tých častí systému, ktoré ovplyvňujú plnenie predmetu tejto Zmluvy.

(d) BBSK nenesie zodpovednosť za prerušenie funkčnosti systému Marquet zavinené tretími osobami, či zásahom vyššej moci (požiar, zemetrasenie a pod.), príp. poruchou na zariadeniach tretích osôb (výpadok elektriny, výpadok serverov poskytovateľa informačného systému a pod.), pokiaľ preukázateľne nebol schopný týmto skutočnostiam zabrániť, alebo im predísť.

**5.2 Termíny uplatňovania Objednávok**

Kupujúci je oprávnený vytvoriť Objednávku v akýkoľvek pracovný deň do 15.00 hod. daného dňa (platí pre školské jedálne) a do 12.00 hod. daného dňa (platí pre jedálne v zariadeniach sociálnych služieb a ďalších organizáciách v zriaďovateľskej pôsobnosti Kupujúceho).

**5.3 Potvrdenie alebo odmietnutie Objednávok**

(a) Objednávka bude Predávajúcemu doručená prostredníctvom systému Marquet na adresu elektronickej pošty Kontaktnej osoby Predávajúceho pre Objednávky podľa bodu 9.2 písm. c).

(b) Predávajúci sa zaväzuje Objednávku potvrdiť najneskôr **do 3 hodín od jej doručenia**, a to prostredníctvom widgetu s prepojením na systém Marquet, ktorý bude súčasťou e-mailovej správy o doručení Objednávky. Ak Predávajúci nepotvrdí Objednávku do 3 hodín od jej doručenia, má sa za to, že Objednávku odmietol a Objednávka sa bude považovať za zrušenú.

**5.4 Obsah Objednávky**

Objednávku bude Kupujúci uplatňovať tak, že v nej uvedie aspoň tieto údaje:

1. číslo tejto Zmluvy;
2. označenie „Objednávka“;
3. označenie Predávajúceho jeho identifikačnými údajmi;
4. označenie Kupujúceho jeho identifikačnými údajmi;
5. objednávaný druh Tovaru;
6. objednávané množstvo jednotlivých objednaných druhov Tovaru;
7. požadovaný termín a čas dodania objednaného Tovaru (nie skôr ako o 05.00 hod. nasledujúceho dňa od odoslania Objednávky).

Objednávateľ nie je oprávnený požadovať dodanie Tovaru skôr ako o 05.00 hod. nasledujúceho dňa od odoslania Objednávky a nesmie v Objednávke požadovať dodanie Tovaru v iný ako pracovný deň. Dodať Tovar je Predávajúci povinný najviac dvakrát za kalendárny mesiac.

**6 DODACIE PODMIENKY**

**6.1 Tovar**

**(a) Akosť, množstvo a vymienené vlastnosti Tovaru**

(i) Predávajúci sa zaväzuje dodať Tovar v druhu, v množstve a v akosti (kvalite) vymienených touto Zmluvou, v súlade s požiadavkami na Tovar uvedenými v prílohe č. 1; ak kvalita nie je Zmluvou, ani v jej prílohe č. 1, vymedzená, zaväzuje sa dodať Tovar v kvalite, ktorá bude zodpovedať Účelu kúpy a ktorá zodpovedá kvalite potrebnej na obvyklé užívanie Tovaru.

(ii) Predávajúci sa zaväzuje, že Tovar bude vyhovovať všetkým aplikovateľným normatívnym požiadavkám na výrobu a spracovanie Tovaru a manipuláciu s Tovarom, teda aj požiadavkám vyplývajúcim z hygienických štandardov systému HACCP, požiadavkám uloženým Nariadeniami, Zákonom o potravinách, Potravinovým kódexom a Vyhláškou a že manipulácia s Tovarom pred jeho odovzdaním na prepravu bude v plnom súlade s normatívnymi požiadavkami podľa tohto bodu Zmluvy.

(iii) Tovar nesmie mať v čase jeho dodania Kupujúcemu vyčerpanú viac ako 1/3 (jednu tretinu) expiračnej lehoty, ktorá sa bude určovať vo vzťahu k dátumu jeho minimálnej trvanlivosti resp. dátumu spotreby.

(iv) Predávajúci sa zaväzuje, že Tovar nebude mať žiadne právne vady, najmä že nebude zaťažený žiadnym právom tretej osoby, príkladmo záložným právom tretej osoby alebo predkupným právom, a tiež že v čase dodania Tovaru nebude existovať žiadna aplikovateľná právna norma, právna skutočnosť, ani aplikovateľné rozhodnutie súdu alebo správneho orgánu, ktoré by Predávajúcemu akýmkoľvek spôsobom bránili v nakladaní s Tovarom alebo neumožňovali (zakazovali) jeho dodanie.

1. **Balenie a preprava Tovaru**
2. Predávajúci je povinný Tovar zabaliť alebo vybaviť na prepravu spôsobom, ktorý je obvyklý pre taký Tovar v obchodnom styku, alebo, ak nemožno tento spôsob určiť, spôsobom potrebným na uchovanie a ochranu Tovaru. Predávajúci je povinný zabezpečiť, aby manipulácia s Tovarom pred jeho odovzdaním na prepravu aj počas jeho prepravy, ako aj samotná preprava Tovaru boli v súlade s požiadavkami vyplývajúcimi z hygienických štandardov systému HACCP, požiadavkami uloženými Nariadeniami, Zákonom o potravinách, Potravinovým kódexom a Vyhláškou.
3. Tovar bude dodaný nebalený iba v prípade, ak to Kupujúci v Objednávke určí a ak to aplikovateľné právne predpisy pripúšťajú.
4. Tovar bude označený v súlade s aplikovateľnými právnymi predpismi a takéto označenie bude čitateľné a zrozumiteľné. Označenie Tovaru nesmie byť prelepené.
5. Predávajúci zabezpečí, aby Tovar počas prepravy nebol akokoľvek kontaminovaný, jeho obal, ak má byť Tovar balený, ostal neporušený a suchý a nebalené Tovary boli počas celej doby prepravy uložené zvisle alebo na podložkách (prepravkách), pričom:

(a) v prípade prepravy mrazeného Tovaru Predávajúci zabezpečí podmienky na to, aby bol Tovar bol rovnomerne zmrznutý bez farebných zmien;

(b) v prípade prepravy mrazeného Tovaru musí mať Tovar počas celej doby prepravy teplotu -18 °C alebo nižšiu;

(c) v prípade prepravy chladeného Tovaru musí mať Tovar počas celej doby prepravy teplotu +2 °C až +6 °C, príp. teplotu uvedenú na obale výrobku.

(v) Prepravný priestor dopravného prostriedku, ktorým sa bude zabezpečovať preprava Tovaru, musí byť čistý v zmysle aplikovateľných hygienických štandardov.

(vi) Ak Kupujúci zistí, že dopravný prostriedok, ktorým sa zabezpečuje preprava Tovaru, alebo jeho podstatná chladiaca časť, sú poškodené, nefunkčné alebo nespĺňajú hygienické predpisy podľa systému HACCP, je oprávnený vyzvať Predávajúceho na zabezpečenie jeho opravy alebo výmenu (ďalej len ako „**náprava**“). V takom prípade je Predávajúci povinný zabezpečiť nápravu bez zbytočného odkladu, najneskôr do 30 dní odo dňa doručenia výzvy na nápravu, o čom je povinný Kupujúceho písomne informovať.

(vii) Kupujúci je oprávnený kedykoľvek požiadať Predávajúceho, aby mu preukázal splnenie povinností Predávajúceho vzťahujúcich sa na akosť Tovaru alebo jeho prepravu v zmysle tejto Zmluvy, a to aj vo vzťahu k jednotlivým Objednávkam, najmä predložením dokladov a Predávajúci je povinný tieto pri dodávke Tovaru predložiť.

1. Náklady Predávajúceho na prepravu Tovaru (vrátane nakládky a vykládky Tovaru) uvedené v tejto Zmluve, ako aj náklady Predávajúceho z prepravy Tovaru inak vznikajúce, (napr. poistenie prepravy), znáša v celom rozsahu Predávajúci. Nakládku aj vykládku Tovaru v Mieste dodania zabezpečuje Predávajúci.

6.2 Predávajúci sa zaväzuje riadne, s náležitou odbornou starostlivosťou, skontrolovať všetky pokyny, dokumenty a iné podklady, odovzdané mu zo strany Kupujúceho po Dni účinnosti a zároveň sa zaväzuje dodať Tovar aj na ich základe. Predávajúci je v tejto súvislosti povinný s náležitou odbornou starostlivosťou prekontrolovať aj akékoľvek ďalšie veci, dokumenty, podklady, ktoré mu Kupujúci po Dni účinnosti poskytne pre účely dodania Tovaru a akýkoľvek rozpor, nejasnosť, chybu či prípadnú nekompletnosť alebo nedokonalosť, ktorá má, alebo by mohla mať za následok vadu Tovaru, je Predávajúci povinný bez zbytočného odkladu, najneskôr do 7 dní odo dňa ich prevzatia, oznámiť Kupujúcemu, inak prípadné nároky Predávajúceho spojené s nekompletnosťou alebo nedokonalosťou podkladov odovzdaných mu zo strany Kupujúceho alebo treťou stranou určenou Kupujúcim, zanikajú.

**6.3 Termín dodania**

Predávajúci sa zaväzuje dodať Kupujúcemu Tovar **v termíne a v čase uvedenom v Objednávke**.

* 1. **Miesto dodania** 
     1. Predávajúci sa zaväzuje dodať Tovar Kupujúcemu v Mieste dodania.
     2. Kupujúci je povinný umožniť Predávajúcemu prístup na Miesto dodania za účelom dodania Tovaru.
     3. Predávajúci pri dodávaní Tovaru zodpovedá za bezpečnosť a ochranu zdravia svojich zamestnancov a subdodávateľov, zamestnancov Kupujúceho a tretích osôb zúčastňujúcich sa na dodaní Tovaru a zaväzuje sa dodržiavať všetky aplikovateľné všeobecne záväzné právne predpisy, vhodné postupy a najlepšiu prax smerujúce k zaisteniu ochrany života a bezpečnosti práce a ochrane zdravia pri práci a ochrany pred požiarmi.
     4. Predávajúci je povinný v Mieste dodania dodržiavať všetky aplikovateľné všeobecne záväzné právne predpisy a pokyny udelené mu Kupujúcim a postupovať tak, aby pri dodaní Tovaru alebo v súvislosti s ním nedošlo k poškodeniu alebo znehodnoteniu majetku Kupujúceho alebo tretích osôb. Ak sa zistí porušenie povinnosti Predávajúceho podľa predchádzajúcej vety, je Predávajúci povinný uviesť poškodenú vec do pôvodného stavu alebo nahradiť poškodenú vec novou vecou toho istého typu (a ak to nie je možné, vecou najbližšieho podobného typu alebo druhu), pričom nemá nárok na úhradu rozdielu medzi hodnotou novej veci a poškodenej veci platnej v čase pred jej poškodením. Ak nemožno vec uviesť do pôvodného stavu alebo ju nahradiť novou vecou, Predávajúci sa zaväzuje bezodkladne nahradiť Kupujúcemu škodu v jej peňažnom vyjadrení.
     5. Pri vstupe do priestorov (na pozemky a do budov) Miesta dodania sa Predávajúci zaväzuje zabezpečiť a zodpovedá za to, že jeho zamestnanci alebo subdodávatelia do takýchto priestorov nebudú vnášať zbrane, strelivo, výbušniny, výrobky obranného priemyslu, alebo ich napodobeniny, alkohol, omamné a psychotropné látky a iné biologické a chemické látky, ani iné predmety zjavne nesúvisiace s dodaním Tovaru.
     6. Ak Predávajúcemu vzniknú počas dodávania Tovaru z materiálov, ktoré vniesol do Miesta dodania, odpady, Predávajúci vystupuje ako pôvodca odpadu a je povinný na jeho náklady s takto vzniknutým odpadom nakladať, najmä odpad bezodkladne z Miesta dodania odstrániť, v súlade s aplikovateľnými právnymi predpismi pre oblasť odpadov a znášať všetky dôsledky za nedodržanie požiadaviek Zákona o odpadoch, jeho vykonávacích predpisov a ďalších súvisiacich právnych predpisov pre oblasť odpadov.
     7. Predávajúci má zakázané o Mieste dodania vyhotovovať písomný, obrazový, zvukový alebo iný záznam, osobitne má zakázané vyhotovovať takýto záznam o akýchkoľvek osobách, ktoré sa budú v čase dodávania Tovaru na Mieste dodania vyskytovať, a to bez ohľadu na to, či sa na Mieste dodania nachádzajú v súvislosti s dodávkou Tovaru alebo nie.

**6.5 Dodanie Tovaru**

1. Tovar sa považuje za dodaný dňom, v ktorom obe Zmluvné strany podpíšu dodací list, ktorý bude mať náležitosti v zmysle bodu 6.5 písm. d) a bude obsahovať vyhlásenie Kupujúceho o tom, že Tovar preberá.
2. Dodací list sa podpisuje na mieste, ktoré určí Kupujúci. Dodací list nie je možné podpísať skôr, než dôjde k dodávke Tovaru. Odovzdaním Tovaru Kupujúcim s vyhlásením Kupujúceho, že Tovar preberá, prechádza na Kupujúceho nebezpečenstvo škody na Tovare, ako aj vlastnícke právo k Tovaru.
3. Dodací list vyhotovuje Predávajúci. Dodací list sa vyhotovuje minimálne **v dvoch origináloch,** z ktorých jeden originál dostane Predávajúci a jeden originál dostane Kupujúci.
4. Dodací list obsahuje minimálne:
5. označenie „Dodací list“;
6. identifikáciu (číslo) Zmluvy;
7. identifikáciu Zmluvných strán;
8. identifikáciu Objednávky, najmä dátum prijatia Objednávky Predávajúcim;
9. identifikáciu dodaného Tovaru podľa prílohy č. 1 (s uvedením druhu Tovaru, Ceny a objednaných množstiev Tovaru);
10. údaj o súčte súčinov Ceny a objednaných množstiev Tovaru podľa uplatnenej Objednávky (t. j. celková cena za všetky Tovary objednané v uplatnenej Objednávke); (ak je Predávajúci platcom DPH aj sadzby a hodnoty DPH);
11. Miesto dodania Tovaru;

(viii) zjavné vady Tovaru, ak ich Kupujúci zistí pri preberaní Tovaru;

(ix) vyjadrenie Kupujúceho, či Tovar preberá alebo nepreberá a v prípade, ak nepreberá, uvedenie a stručný popis vád podľa bodu (viii) vyššie;

(x) prípadné vyjadrenie Predávajúceho k odovzdaniu Tovaru a/alebo k vyjadreniu Kupujúceho podľa bodu (ix) vyššie;

(xi) dátum a presný čas dodania Tovaru Predávajúcim a prevzatia Tovaru Kupujúcim;

(xii) čitateľné mená a priezviská, označenie funkcie/pracovného zaradenia osôb podpisujúcich dodací list a podpisy týchto osôb.

1. V prípade výzvy Kupujúceho je Predávajúci povinný pri dodaní Tovaru preukázať splnenie povinností Predávajúceho vzťahujúcich sa na akosť Tovaru alebo jeho prepravu podľa bodu 6.1 písm. b) podbodu (vii) tejto Zmluvy.

(f) Kupujúci je povinný prevziať Tovar a podpísať dodací list iba v prípade, ak:

(i) preprava Tovaru sa uskutočnila v súlade s prepravnými podmienkami podľa Zmluvy, vrátane toho, že dopravný prostriedok, ktorým sa zabezpečila preprava Tovaru, nemá žiadnu vadu, ktorá by mohla spôsobiť zhoršenie akosti Tovaru alebo inú vadu Tovaru;

(ii) pri preberaní Tovaru Kupujúcim nemá Kupujúci dôvod na pochybnosti o tom, že dodaný Tovar môže byť bez akýchkoľvek obmedzení, plne bezpečne a v súlade s príslušnými právnymi predpismi užívaný na jeho riadne využitie tak, ako je vymedzené v Účele kúpy a ak nie je dostatočne vymedzené, potom na účel, na ktorý sa Tovar spravidla používa;

(iii) pri fyzickej kontrole Tovaru zo strany Kupujúceho pri jeho preberaní neboli zistené žiadne zjavné akostné vady Tovaru alebo vady jeho prepravy, a to najmä znečistenie alebo poškodenie obalu Tovaru, prekročenie záručnej doby Tovaru, nesúlad označenia Tovaru s platnou legislatívou, nesúlad množstva a/alebo druhu dodaného Tovaru s Objednávkou, nevhodné pachové a/alebo vzhľadové, prípadne chuťové vlastnosti Tovaru a porušenie dohodnutej najvyššej alebo najnižšej teploty Tovaru;

(iv) pri preberaní Tovaru neboli zistené žiadne iné porušenia aplikovateľných právnych predpisov alebo tejto Zmluvy.

Ak Kupujúci pri preberaní Tovaru zistí existenciu akéhokoľvek dôvodu podľa bodu 6.5 písm. f), Kupujúci nie je povinný prevziať od Predávajúceho dodávaný Tovar. V takom prípade Predávajúci nemá nárok na úhradu Ceny za objednaný a neprevzatý Tovar, ani mu nevznikne oprávnenie uplatniť voči Kupujúcemu akúkoľvek zákonnú alebo zmluvnú sankciu, kompenzáciu nákladov alebo náhradu škody.

1. Bez ohľadu na to, či Kupujúci prevezme alebo neprevezme Tovar, považuje sa dodávaný Tovar, u ktorého bol zistený akýkoľvek dôvod podľa bodu 6.5 písm. f), za Tovar dodaný s vadou alebo vadami. Kupujúci môže takéto plnenie reklamovať podľa bodu 11.
2. **CENA, PLATOBNÉ A FAKTURAČNÉ PODMIENKY**
   1. Predávajúci berie na vedomie, že Cena je maximálna, úplná, pevná a záväzná a Predávajúci zaručuje Kupujúcemu jej úplnosť počas celej doby trvania Zmluvy. Cena bola dohodnutá v súlade so Zákonom o cenách.
   2. Cena dohodnutá Zmluvnými stranami za jednotlivé druhy Tovarov je uvedená v prílohe č. 1. Ak počas trvania Zmluvy dôjde k zákonnej úprave sadzby DPH pre Tovar alebo niektorý z Tovarov, uplatní sa pri úhrade Ceny sadzba DPH platná ku dňu dodania Tovaru. Zmluvné strany sa môžu dohodnúť na znížení Ceny za jednotlivé druhy Tovarov podľa tohto bodu Zmluvy, ak dôjde k podstatnému zníženiu cien za obdobný tovar na trhu alebo z dôvodu iných podstatných okolností. V takom prípade uzatvoria dodatok k Zmluve.

**7.3 Maximálna cena**

Maximálna cena je Zmluvnými stranami dohodnutá nasledovne:

Maximálna cena bez DPH [•] EUR

(slovom: [•] eur)

DPH [•] EUR

(slovom: [•] eur)

**Maximálna cena s DPH** [•] EUR

(slovom: [•] eur)

* 1. Podkladom pre úhradu Ceny za Tovar dodaný na základe príslušnej Objednávky bude faktúra vystavená Predávajúcim, ktorá bude vyhotovená a doručená Kupujúcemu po dodaní Tovaru objednaného na základe Objednávky.Predávajúci bude vystavené faktúry doručovať Kupujúcemu elektronicky na adresu elektronickej pošty Kupujúceho pre doručovanie faktúr uvedenú v prílohe č. 5. Prílohou každej faktúry musí byť kópia dodacieho listu vystaveného v zmysle Zmluvy a v prípade, ak Kupujúci v dodacom liste vytkol vady Tovaru, aj písomné potvrdenie o úplnom a včasnom odstránení vád Tovaru uvedených v dodacom liste podpísané Kupujúcim.
  2. Každá faktúra musí obsahovať všetky náležitosti v zmysle aplikovateľnej legislatívy, najmä Zákona o účtovníctve a Zákona o DPH, pričom musí obsahovať aj nasledovné údaje:

(i) číslo Zmluvy a deň jej uzatvorenia, ako aj  číslo Objednávky Kupujúceho,

(ii) identifikáciu Zmluvných strán v rozsahu podľa záhlavia tejto Zmluvy, vrátane označenia Kupujúceho a peňažného ústavu a čísla účtu Predávajúceho,

(iii) celkovú fakturovanú Cenu s DPH,

1. ak sa dodávajú na základe Zmluvy rôzne druhy Tovaru, potom aj názvy jednotlivých položiek, ich množstvo a ich jednotkovú cenu bez DPH, uplatnenú sadzbu DPH a jednotkovú cenu s DPH,
2. deň vystavenia faktúry.
   1. Kupujúci uhradí Predávajúcemu Cenu po riadnom a včasnom dodaní Tovaru úhradou vo forme bezhotovostného platobného styku, bez poskytnutia preddavku. Cena bude Kupujúcim uhradená na základe predloženej faktúry vystavenej Predávajúcim a doručenej Kupujúcemu, s lehotou splatnosti **30 kalendárnych dní** odo dňa jej doručenia Kupujúcemu. Lehota splatnosti faktúry začne plynúť dňom nasledujúcim po doručení faktúry Kupujúcemu. Ak posledný deň lehoty splatnosti faktúry pripadne na sobotu, nedeľu alebo iný deň pracovného pokoja, faktúra bude splatná v najbližší nasledujúci pracovný deň. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
   2. Ak faktúra neobsahuje náležitosti vyžadované v zmysle aplikovateľných právnych predpisov alebo ak údaje vo faktúre nie sú uvedené v súlade s podmienkami dohodnutými v Zmluve alebo faktúra neobsahuje v tejto Zmluve určené prílohy, je Kupujúci oprávnený vrátiť faktúru Predávajúcemu bez zaplatenia na opravu alebo doplnenie; v takom prípade sa rozumie, že Kupujúci nie je v omeškaní s úhradou faktúry. Vo vrátenej faktúre vyznačí Kupujúci dôvod jej vrátenia. V prípade podľa tohto bodu Zmluvy lehota splatnosti faktúry začne plynúť až dňom nasledujúcim po dni doručenia opravenej/doplnenej faktúry, ktorá spĺňa požiadavky všeobecne záväzných právnych predpisov a Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
   3. Platba bude uskutočnená v plnej výške na číslo účtu Predávajúceho uvedené na faktúre, a to najneskôr v deň splatnosti faktúry. Za deň splnenia peňažného záväzku Kupujúceho sa považuje deň pripísania dlžnej sumy na účet Predávajúceho. Ak Predávajúci uvedie nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania fakturovanej sumy z účtu Kupujúceho bez ohľadu na to, či budú peňažné prostriedky pripísané na účet Predávajúceho.
   4. V prípade omeškania Kupujúceho s úhradou faktúry v rozpore s podmienkami dohodnutými v tejto Zmluve je Predávajúci oprávnený si voči Kupujúcemu uplatniť úrok z omeškania vo výške podľa § 369 ods. 2 Obchodného zákonníka.
3. **ĎALŠIE PRÁVA A POVINNOSTI**

**8.1 Súčinnosť Zmluvných strán**

(a) Zmluvné strany sa zaväzujú pri realizácii Zmluvy konať v dobrej viere, v súlade so zásadami poctivého obchodného styku, dodržiavať všetky ustanovenia Zmluvy, ako aj všetky ustanovenia aplikovateľných všeobecne záväzných právnych predpisov.

(b) Počas trvania Zmluvy je Predávajúci povinný písomne oznámiť BBSK bez zbytočného odkladu, najneskôr však do 5 pracovných dní od vzniku relevantnej udalosti, vstup Predávajúceho do likvidácie, začatie exekučného konania na majetok Predávajúceho, a/alebo začatie konania podľa zákona o konkurze a reštrukturalizácii, ako aj akékoľvek iné skutočnosti súvisiace s úpadkom alebo hroziacim úpadkom Predávajúceho, ktoré môžu ohroziť schopnosť Predávajúceho plniť podľa tejto Zmluvy.

**8.2 Nulová tolerancia korupcie a ochrana oznamovateľov protispoločenskej činnosti**

(a) Pri realizácii Zmluvy sa Predávajúci zaväzuje dodržiavať všetky aplikovateľné všeobecne záväzné právne predpisy vzťahujúce sa k zákazu korupcie a korupčného správania, pričom sa Predávajúci najmä, nie však výlučne:

(i) zdrží akejkoľvek formy korupcie a korupčného správania v súvislosti s Tovarom alebo akéhokoľvek správania, ktoré môže vyvolať pochybnosti o tom, že sa korupcie zdržiava;

(ii) zaväzuje poskytnúť BBSK alebo akémukoľvek orgánu verejnej správy oprávnenému na to v zmysle aplikovateľných všeobecne záväzných právnych predpisov plnú a bezodkladnú súčinnosť;

(iii) zaväzuje bezodkladne oznámiť BBSK akékoľvek podozrenie z korupčného správania súvisiaceho s realizáciou Zmluvy a poskytnúť mu súčinnosť pri preskúmavaní tohto oznámenia;

(iv) vyhlasuje, že nemá a nebude mať žiadne prepojenie so žiadnou osobou pôsobiacou u Kupujúceho, najmä so štatutárnym orgánom Kupujúceho alebo jemu blízkou osobou a Kontaktnou osobou Kupujúceho alebo jej blízkou osobou, ak by ktorákoľvek z nich mohla pre Predávajúceho priaznivo ovplyvniť uzatvorenie Zmluvy, alebo spôsob realizácie práv a povinností Zmluvných strán podľa Zmluvy.

(b) Predávajúci sa zaväzuje bezodkladne, najneskôr do 5 pracovných dní, BBSK informovať o vznesení akéhokoľvek obvinenia voči štatutárnemu zástupcovi Predávajúceho alebo voči jeho zamestnancovi, bez ohľadu na jeho právnu kvalifikáciu, ak takéto obvinenie môže súvisieť s plnením Zmluvy. Predávajúci sa zaväzuje bezodkladne, najneskôr do 5 pracovných dní, BBSK informovať o vznesení akéhokoľvek obvinenia voči Predávajúcemu. Tieto záväzky Predávajúceho trvajú aj po zániku Zmluvy z akéhokoľvek dôvodu.

(c) Podrobnosti o vnútornom systéme vybavovania oznámení o protispoločenskej činnosti sú dostupné na webovom sídle BBSK: <https://www.bbsk.sk/podavanie-oznameni-o-protispolocenskej-cinnosti>.

**8.3 Zákaz nelegálnej práce a ochrana hospodárskej súťaže**

(a) Predávajúci sa zaväzuje že zamestnanci Predávajúceho dodávajúci Tovar nebudú zamestnaní nelegálne a nebudú vykonávať nelegálnu prácu. Ak bude Predávajúci dodávať Tovar čo i len z časti prostredníctvom subdodávateľov, zaväzuje sa pred uzatvorením zmluvy a počas trvania zmluvy s každým subdodávateľom overovať, že subdodávateľ neporušuje zákaz nelegálneho zamestnávania v zmysle ustanovení Zákona o nelegálnom zamestnávaní.

(b) Predávajúci sa zaväzuje nedopustiť sa nekalosúťažného konania, konania v rozpore s právnymi predpismi na ochranu hospodárskej súťaže, v rozpore so zásadami poctivého obchodného styku a plniť svoje záväzky súvisiace so Zmluvou voči svojim zamestnancom a/alebo subdodávateľom riadne a včas.

**8.4 Ochrana dobrého mena**

Pri plnení povinností a záväzkov podľa Zmluvy sa Predávajúci zaväzuje nepoškodzovať ani neohrozovať dobré meno a/alebo oprávnené záujmy každého Kupujúceho.

**8.5 Povinnosti podľa Zákona o RPVS**

* + 1. Predávajúci sa zaväzuje byť riadne zapísaný v registri partnerov verejného sektora po dobu trvania Zmluvy, ak mu takáto povinnosť vyplýva zo Zákona o RPVS alebo iných právnych predpisov; povinnosť riadneho zápisu zahŕňa aj povinnosť overiť konečného užívateľa výhod spôsobom a v lehotách podľa Zákona o RPVS. Kupujúci nie je po dobu, počas ktorej bude trvať porušenie záväzku Predávajúceho podľa tohto bodu, v omeškaní s plnením žiadneho peňažného záväzku podľa tejto Zmluvy.
    2. Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora pri uzatvorení a po celú dobu trvania subdodávateľskej zmluvy s Predávajúcim, ak im taká povinnosť vyplýva zo Zákona o RPVS alebo iných právnych predpisov.

**8.6 Kontrola**

* + 1. Predávajúci berie na vedomie, že Zmluva podlieha kontrole nakladania s prostriedkami a majetkom Kupujúceho. Za týmto účelom môžu príslušné orgány kontroly podľa osobitných právnych predpisov (napr. Najvyšší kontrolný úrad, Hlavný kontrolór BBSK a jeho útvar) požadovať od Kupujúceho akékoľvek údaje, dokumenty alebo vysvetlenia súvisiace s plnením podľa Zmluvy. Ak bude na účely poskytnutia súčinnosti Kupujúceho pri výkone kontroly podľa tohto bodu potrebná akákoľvek súčinnosť Predávajúceho, Predávajúci sa ju zaväzuje v rozsahu, v akom je to nevyhnutné pre vykonávanú kontrolu, BBSK poskytnúť v plnom rozsahu a bez zbytočného odkladu, na písomnú výzvu BBSK, a to aj po zániku Zmluvy z akéhokoľvek dôvodu; Predávajúci na tento účel BBSK poskytne najmä zmluvy, faktúry, iné písomnosti a ich zdôvodnenia/vysvetlenia. Súčinnosť v zmysle tohto bodu poskytne Predávajúci na svoje náklady.
    2. Predávajúci sa tiež zaväzuje strpieť výkon auditu/kontroly súvisiaceho s dodávaným Tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť, a to aj po zániku Zmluvy z akéhokoľvek dôvodu. Oprávnené osoby na výkon kontroly/auditu sú najmä: a) BBSK, b) kontrolné/auditujúce orgány SR – sekcia auditu a kontroly Ministerstva financií, spolupracujúce orgány, Najvyšší kontrolný úrad, Úrad pre verejné obstarávanie, a pod., c) externé audítorské firmy poverené výkonom auditu Slovenskou republikou.

**8.7 Dôvernosť informácií**

(a) Predávajúci nie je oprávnený bez predchádzajúceho písomného súhlasu BBSK a príslušného Kupujúceho poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely dodania Tovaru žiadnu z informácií, o ktorej sa pri realizácii Zmluvy dozvedel.

(b) Predávajúci berie na vedomie, že Zmluva a informácie získané na základe jej realizácie, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti BBSK a príslušného Kupujúceho zverejniť ich alebo poskytnúť v súlade s týmto právnym predpisom; Predávajúci berie na vedomie a súhlasí, že BBSK alebo Kupujúci takéto informácie zverejní a/alebo sprístupní v rozsahu povinností a spôsobom vyplývajúcim zo zákona.

**8.8 Ochrana osobných údajov**

(a) Zmluvné strany sa týmto zaväzujú, že budú dodržiavať povinnosti uložené Zmluvným stranám na základe GDPR. Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám.

(b) Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.

**8.9 Zákaz prevodu práv a povinností**

Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo Zmluvy, resp. jej časti, na iný subjekt, bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná. Uvedené sa vzťahuje aj na postúpenie alebo zaťaženie pohľadávok Predávajúceho zo Zmluvy.

**8.10 Medzinárodné sankcie**

Predávajúci sa pri plnení povinností podľa tejto Zmluvy zaväzuje dodržiavať všetky pre Slovenskú republiku aplikovateľné vyhlásené medzinárodné sankcie a neobchodovať s osobami a/alebo tovarom, ktoré týmto sankciám podliehajú.

**9 kontakty a doručovanie**

**9.1 Korešpondencia**

(a) Korešpondencia musí mať **písomnú formu.** Korešpondencia sa bude **uskutočňovať v slovenskom jazyku** a musí byť doručená Zmluvnej strane poštou, elektronickou poštou, osobne alebo expresnou kuriérnou službou na Kontaktné údaje, prípadne odovzdaná osobne Kontaktnej osobe Zmluvnej strany pre zmluvné záležitosti. Zmluvné strany sa dohodli, že na účely realizácie Zmluvy budú **uprednostňovať elektronickú formu komunikácie**. Za účelom realizácie doručovania Korešpondencie prostredníctvom elektronickej pošty sa Zmluvné strany zaväzujú riadne a bezodkladne si oznamovať zmenu adries elektronickej pošty na doručovanie Korešpondencie v Kontaktných údajoch a zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, jeho existenciu oznámi druhej Zmluvnej strane, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v písm. c) podbode (ii) tohto bodu.

(b) Akákoľvek Korešpondencia týkajúca sa skončenia tejto Zmluvy budú doručované výlučne prostredníctvom pošty, osobne alebo expresnou kuriérnou službou, na adresu sídiel Zmluvných strán uvedených v Zmluve; súčasne sa Zmluvné strany dohodli, že tieto písomnosti si budú zasielať na vedomie aj  elektronickou poštou na adresu Kontaktnej osoby pre zmluvné záležitosti príslušnej Zmluvnej strany, ktorá je adresátom takejto Korešpondencie.

(c) Korešpondencia sa považuje za doručenú v deň doručenia zásielky, resp. v deň odmietnutia prevzatia zásielky, pričom:

(i) Ak bola zásielka doručená poštou, osobne alebo expresnou kuriérnou službou, sa Korešpondencia považuje za **doručenú dňom jej prevzatia adresátom alebo dňom jej vrátenia**, a to aj v prípade vrátenia poštovej zásielky ako nedoručenej, bez ohľadu na to, či sa o tom Zmluvná strana dozvedela, ak sa inak zásielka preukázateľne dostala do dispozície jej adresáta (teda aj v prípade, ak došlo k odopretiu prevzatia zásielky, alebo k vráteniu zásielky ako neprevzatej v odbernej lehote, alebo s poznámkou „adresát neznámy“).

(ii) V prípade doručovania Korešpondencie prostredníctvom elektronickej pošty sa bude Korešpondencia považovať za doručenú okamihom, v ktorom bude elektronická správa k dispozícii adresátovi na e-mailovom serveri slúžiacom na prijímanie elektronickej pošty, teda **prístupná v elektronickej schránke** Zmluvnej strany, ktorá je adresátom – dispozíciou sa rozumie moment, kedy Zmluvnej strany, ktorá je odosielateľom, dôjde **potvrdenie o úspešnom doručení zásielky**; ak nie je objektívne z technických príčin možné nastaviť automatické potvrdenie o úspešnom doručení zásielky, o čom sa Zmluvné strany budú osobitne informovať, na doručovanie Korešpondencie sa následne uplatní postup dohodnutý pre listinné doručovanie podľa podbodu (i) písm. c) tohto bodu.

**9.2 Kontaktné osoby a Kontaktné údaje**

**(a) Kontaktné osoby BBSK:**

|  |  |  |  |
| --- | --- | --- | --- |
| **Meno  a priezvisko/**  **označenie funkcie** | Telefón | E-mail | **Rozsah oprávnenia** |
| Jakub Izák | 04843625521 | [jakub.izak@bbsk.sk](mailto:jakub.izak@bbsk.sk) | Zmluvné záležitosti |
| Osoba vykonávajúca funkciu štatutárneho orgánu Tretej osoby |  |  | Uplatňovanie Objednávok, prevzatie Tovaru/podpis dodacieho listu, reklamácie |

**(b) Kontaktné údaje BBSK:**

|  |  |
| --- | --- |
| **Adresa sídla BBSK** | Námestie SNP 23, 974 01 Banská Bystrica |
| **Elektronická adresa na doručovanie Korešpondencie** | podatelna@bbsk.sk |

**(c)** **Kontaktné osoby Predávajúceho:**

|  |  |  |  |
| --- | --- | --- | --- |
| **Meno a priezvisko** | Telefón | E-mail | **Rozsah oprávnenia** |
|  |  |  | Zmluvné záležitosti |
|  |  |  | Objednávky (vybavovanie Objednávok, odovzdanie Tovaru a reklamácie) |
|  |  |  | Faktúry a platobné záležitosti |

**(d) Kontaktné údaje Predávajúceho:**

|  |  |
| --- | --- |
| **Adresa sídla** |  |
| **Elektronická adresa na doručovanie Korešpondencie** |  |

Za účelom zachovania právnej istoty platí, že Kontaktné osoby Zmluvných strán sú určené na **uskutočňovanie vzájomnej výmeny informácií** pri realizácii Zmluvy, nie sú však oprávnené na konanie za Zmluvné strany vo veciach zmien obsahu Zmluvy alebo úkony, obsahom ktorých je ukončenie Zmluvy, alebo iné právne úkony (napr. na zmenu Zmluvy, uplatnenie zmluvnej pokuty, náhrady škody a pod.), ak Zmluva výslovne neustanovuje inak. Ak bude mať ktorákoľvek zo Zmluvných strán v úmysle nechať sa na účely Zmluvy alebo v súvislosti s ňou inou osobou zastúpiť, udelí na to takejto osobe samostatné písomné poverenie/plnomocenstvo.

**10 SUBDODÁVATELIA**

10.1 Predávajúci nesmie previesť práva a povinnosti zo Zmluvy ako celok postúpiť tretej strane, ani dodanie Tovaru zabezpečiť výhradne prostredníctvom subdodávateľov. Časť plnenia v zmysle Zmluvy však Predávajúci môže zabezpečiť prostredníctvom subdodávateľov, ak sa subdodávateľské plnenie zabezpečuje v súlade s podmienkami Zmluvy. Všetky časti plnenia, ktoré budú poskytované formou subdodávok, budú na výlučné náklady Predávajúceho a na jeho nebezpečenstvo. Predávajúci zodpovedá za riadne, včasné a úplné vykonanie subdodávok tak, akoby subdodávku vykonával sám.

10.2 Predávajúci zabezpečí riadne plnenie svojich záväzkov vyplývajúcich zo Zmluvy prostredníctvom primeranej úpravy záväzkov v zmluvách so subdodávateľmi; primeranou úpravou sa myslí aj odzrkadlenie podmienok tejto Zmluvy do zmluvy so subdodávateľom v primeranom rozsahu tak, aby nebola ani čiastočne ohrozená riadnosť, úplnosť a včasnosť dodania Tovaru.

10.3 V súvislosti s realizáciou tejto Zmluvy a všetkými činnosťami na jej základe sa Predávajúci zaväzuje postupovať v striktnom súlade s § 34 ods. 3 Zákona o VO a § 41 ods. 1 písm. b) Zákona o VO a zaväzuje sa zabezpečiť, aby všetci subdodávatelia spĺňali podmienky v zmysle predmetných ustanovení a tieto dodržiavali počas celého trvania Zmluvy. Predávajúci je povinný na požiadanie BBSK predložiť BBSK všetky jeho zmluvy so subdodávateľmi a toto oprávnenie BBSK v zmluvách so subdodávateľmi primerane zohľadniť.

10.4 Zoznam subdodávateľov obsahuje identifikačné údaje, predmet subdodávky, podiel subdodávateľa na plnení a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Subdodávateľ musí mať oprávnenie na príslušné plnenie podľa § 32 ods. 1 písm. e) Zákona o VO a musí byť zapísaný v registri partnerov verejného sektora, ak Zákon o RPVS pre takéhoto subdodávateľa tento zápis vyžaduje.; kým tieto dôkazy nie sú BBSK uspokojivo predložené, zaväzuje sa Predávajúci nezabezpečovať príslušnú časť plnenia prostredníctvom subdodávateľa.

10.5 Zoznam subdodávateľov Predávajúceho, resp. vyhlásenie Predávajúceho o tom, že subdodávateľov nevyužije, uvádza Príloha č. 3.

10.6 Ak Predávajúci nahrádza niektorého zo subdodávateľov uvedených v Prílohe č. 3, alebo ak pri podpise Zmluvy Predávajúci uviedol, že subdodávateľov nevyužije, počas plnenia Zmluvy sa však rozhodne niektorú časť plnenia dodať subdodávateľsky, je Predávajúci povinný **oznámiť BBSK** (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu bodu 10.4 a zároveň **predložiť BBSK doklad** preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) Zákona o VO pre daný predmet subdodávky a podmienku zápisu do registra partnerov verejného sektora, ak zákon pre takéhoto subdodávateľa tento zápis vyžaduje, a to najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr). Predávajúci je na takúto zmenu oprávnený kedykoľvek počas trvania Zmluvy.

10.7 **BBSK je oprávnený akéhokoľvek subdodávateľa odmietnuť** z dôvodu akejkoľvek pochybnosti o schopnosti riadneho plnenia Zmluvy; odmietnutie sa Predávajúci zaväzuje bez výhrad rešpektovať.

**11 ZÁRUKA A ZODPOVEDNOSŤ ZA VADY**

11.1 Tovar má vady, ak nezodpovedá výsledku určenému v Zmluve, účelu jeho použitia, príp. nemá vlastnosti stanovené Zmluvou alebo všeobecne záväznými právnymi predpismi; Tovar má vady aj vtedy, ak Tovar nie je dodaný v zmluvne požadovanom množstve alebo neboli dodržané zmluvne vyhradené dodacie podmienky. Tovar má vady aj vtedy, ak je dodaný iný tovar, než určuje Zmluva. Na vyhlásenie Predávajúceho alebo údaje uvedené v dodacom liste, z ktorých bude vyplývať, že sa dodáva Tovar v menšom než objednanom množstve alebo iba jeho časť sa za účelom uplatnenia vád neprihliada, ibaže by s takýmto vyhlásením alebo údajom Kupujúci v dodacom liste výslovne súhlasil.

11.2 Predávajúci sa zaväzuje, že si dodaný Tovar zachová vlastnosti v zmysle Zmluvy a zodpovedá za akosť a za vady Tovaru počas záručnej doby, ktorá je v dĺžke jeho minimálnej trvanlivosti, resp. dátumu spotreby, ktoré budú vyznačené na obale Tovaru. Zárukou na akosť sa rozumie záväzok Predávajúceho, že dodávaný Tovar bude po dobu záruky spôsobilý na použitie na Účel kúpy a zachová si dohodnuté alebo inak obvyklé vlastnosti. Predávajúci zodpovedá za vady spôsobené subdodávateľom a akékoľvek iné vady.

11.3 Záručná doba začína plynúť odo dňa dodania Tovaru. Predávajúci môže záručnú dobu jednostranne predĺžiť, a to vyhlásením o predĺžení záruky.

11.4 Záručná doba neplynie počas doby, počas ktorej Kupujúci nemôže užívať Tovar alebo jeho časť pre jeho vady, za ktoré zodpovedá Predávajúci. Rovnako sa prerušuje záručná doba na tie časti Tovaru, pri ktorých sa odstraňujú reklamované vady, a opätovne začína plynúť až dňom nasledujúcim po dni písomného potvrdenia zo strany Kupujúceho o odstránení vady. V prípade vád Tovaru, pri ktorých je odstránenie možné len výmenou veci alebo jej nahradením, začína záručná doba plynúť odznova dňom nasledujúcim po dni odstránenia takto opravených vád a ich písomným prevzatím zo strany Kupujúceho.

11.5 Predávajúci zodpovedá za vady Tovaru, ktoré má Tovar v okamihu jeho odovzdania a prevzatia Kupujúcim, bez ohľadu na to, kedy ich Kupujúci zistí, a to aj vtedy, ak sa vada stane zjavnou až po tomto okamihu, pokiaľ Kupujúci oznámi vady Predávajúcemu najneskôr v posledný deň záručnej doby. Predávajúci je povinný bez zbytočného odkladu, avšak najneskôr do 4 hodín od uplatnenia reklamácie Predávajúcemu, ak Kupujúci neurčí inú lehotu, oznámené vady odstrániť. Vzor reklamácie tvorí prílohu č. 4 tejto Zmluvy.

11.6 Ak má Tovar pri preberaní zjavné vady, je Kupujúci oprávnený podpísanie dodacieho listu odmietnuť. O odmietnutí spíšu Zmluvné strany zápis, v ktorom sa tieto zjavné vady uvedú; zápis sa spíše v dvoch rovnopisoch a odovzdá každej zo Zmluvných strán. Vzor reklamácie tvorí prílohu č. 4 tejto Zmluvy. Predávajúci je povinný bez zbytočného odkladu, najneskôr do 4 hodín od uplatnenia reklamácie, tieto vady odstrániť, za podmienky, že sa Zmluvné strany nedohodnú inak. Po ich odstránení je Predávajúci povinný opätovne vyzvať Kupujúceho na prevzatie Tovaru v zmysle tohto bodu a na podpísanie dodacieho listu. Ak si Zmluvné strany dohodnú dlhšiu lehotu, než 4 hodiny, dohodne sa aj termín, dokedy najneskôr je Predávajúci povinný začať s odstraňovaním vád; ak sa takýto termín nedohodne, Predávajúci musí začať odstraňovať vady bez zbytočného odkladu po vyhotovení zápisu v zmysle tohto bodu.

11.7 Ak má Tovar pri preberaní zjavné vady menšieho rozsahu a Kupujúci nevyužije oprávnenie odmietnuť podpísať dodací list, Kupujúci uvedie vady v dodacom liste, pričom ich stručne popíše. Zmluvné strany si v takom prípade dohodnú lehotu na odstránenie vád a spôsob ich odstránenia; ak nie je lehota alebo spôsob odstránenia vád v dodacom liste uvedený, platí, že sa tieto vady majú odstrániť do 4 hodín odo dňa dodania Tovaru ktorýmkoľvek zo spôsobov uvedených v bode 11.11, ktorý bude vhodný.

11.8 Predávajúci zodpovedá aj za vady Tovaru zistené po dodaní Tovaru Kupujúcemu, ak boli tieto spôsobené porušením povinností Predávajúceho alebo nepravdivosťou jeho vyhlásení a garancií, alebo ak vada vznikne v súvislosti s postupom Kupujúceho alebo tretej strany na to oprávnenej Kupujúcim.

11.9 Predávajúci nezodpovedá za vady Tovaru, ktoré boli spôsobené odovzdaním nevhodných alebo neúplných podkladov zo strany Kupujúceho:

(i) ak Predávajúci na ich nevhodnosť alebo neúplnosť písomne upozornil Kupujúceho a ten na ich použití trval, alebo

(ii) ak Predávajúci ani pri vynaložení odbornej starostlivosti nemohol zistiť ich nevhodnosť; to však neplatí, ak Predávajúci poruší povinnosti, vyhlásenia, záväzky alebo záruky Predávajúceho uvedené v Zmluve.

11.10 Vady Tovaru zistené po dodaní Tovaru je Kupujúci povinný písomne reklamovať u Predávajúceho bez zbytočného odkladu po ich zistení. V reklamácii uvedie Kupujúci svoje požiadavky a voľbu medzi nárokmi v zmysle bodu 11.11 a termín/lehotu na odstránenie vád; ak Kupujúci neurčí termín/lehotu na odstránenie vád, uplatní sa lehota 4 hodín odo dňa doručenia reklamácie, ak sa Zmluvné strany nedohodnú inak. Na účely reklamačného konania postačí, ak Kupujúci zašle Predávajúcemu reklamáciu prostredníctvom elektronickej pošty na e-mailovú adresu Kontaktnej osoby Predávajúceho pre Objednávky.

11.11 Ak Predávajúci dodal Tovar s vadou/vadami, Kupujúci môže na náklady Predávajúceho:

1. požadovať odstránenie vady/vád dodaním náhradného Tovaru namiesto vadného Tovaru, alebo
2. požadovať odstránenie vady/vád dodaním chýbajúceho Tovaru toho istého druhu, alebo
3. požadovať zľavu z Ceny na Tovar, ktorý má Predávajúci dodať v najbližšej ďalšej Objednávke, ktorú Kupujúci uplatní, v hodnote vadne dodaného Tovaru alebo v hodnote nedodaného Tovaru podľa uplatnenej reklamácie.

Voľba medzi nárokmi uvedenými v tomto bode patrí Kupujúcemu. Úplné odstránenie vád si Zmluvné strany písomne potvrdia v dodacom liste k náhradnému alebo chýbajúcemu Tovaru podľa podbodu (i) alebo podbodu (ii) vyššie alebo v dodacom liste k Tovaru, na ktorý sa má vzťahovať zľava podľa podbodu (iii) vyššie alebo v uplatnenej reklamácii. Predávajúci znáša všetky náklady spojené s odstránením vád podľa tohto bodu.

11.12 Ak Predávajúci neodstránil vady Tovaru spôsobom a/alebo v termíne/lehote v tejto Zmluve dohodnutej alebo ak písomne oznámi Kupujúcemu pred uplynutím termínu/lehoty na ich odstránenie, že vady neodstráni, môže BBSK od tejto Zmluvy odstúpiť podľa bodu 13.3 písm. b) a/alebo si môže Kupujúci uplatniť voči Predávajúcemu zmluvnú pokutu podľa bodu 12.10.

* + - 1. **ZODPOVEDNOSŤ ZA ŠKODU A ZMLUVNÉ POKUTY**
  1. Predávajúci zodpovedá za škody, ktoré spôsobí Kupujúcemu porušením svojich zákonných alebo zmluvných povinností alebo svojou činnosťou pri plnení Zmluvy.
  2. Ak Kupujúcemu vznikne pri plnení Zmluvy v súvislosti s činnosťou Predávajúceho škoda, Predávajúci sa zaväzuje túto škodu v uplatnenom a preukázanom rozsahu nahradiť Kupujúcemu do 10 dní odo dňa doručenia vyúčtovania náhrady škôd.
  3. V súvislosti s plnením povinností a práv Predávajúceho podľa Zmluvy, Zmluvné strany neočakávajú, že by Kupujúci mohol spôsobiť Predávajúcemu akúkoľvek škodu inú, než je omeškanie Kupujúceho s úhradou ceny, a preto je prípadná výška zodpovednosti Kupujúceho za škodu podľa tejto Zmluvy je limitovaná úrokmi z omeškania, na ktoré je Predávajúci oprávnený v zmysle bodu 7.9.
  4. Ak Predávajúci nedodrží termín dodania Tovaru dohodnutý v Zmluve, má Kupujúci právo uplatniť si voči Predávajúcemu zmluvnú pokutu vo výške **0,5 % z Ceny bez DPH za nedodaný Tovar alebo za Tovar dodaný v omeškaní** **bez DPH** za každý i začatý deň omeškania, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
  5. Ak Predávajúci poruší akúkoľvek povinnosť uvedenú v bode 6.1 písm. b), v bode 6.2 a 6.4, má Kupujúci právo uplatniť si voči Predávajúcemu zmluvnú pokutu vo výške **2 % z Maximálnej ceny bez DPH** za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
  6. Ak Predávajúci poruší akúkoľvek povinnosť alebo akýkoľvek záväzok týkajúci sa akosti Tovaru podľa bodu 6.1 písm. a), má Kupujúci právo uplatniť si voči Predávajúcemu zmluvnú pokutu vo výške **5 % z Maximálnej ceny bez DPH** za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
  7. Ak Predávajúci poruší akúkoľvek povinnosť alebo akýkoľvek záväzok týkajúci sa dohodnutých zmluvných podmienok podľa bodu 8.5 až 8.8 a 8.10, má BBSK právo uplatniť si voči Predávajúcemu zmluvnú pokutu vo výške **500,- Eur** (slovom: päťsto eur) za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
  8. Ak Predávajúci poruší zákaz podľa bodu 8.9, má BBSK právo uplatniť si voči Predávajúcemu zmluvnú pokutu **vo výške 100 % z finančného objemu** postúpenej, založenej alebo odpredanej pohľadávky; finančným objemom sa rozumie celková hodnota istiny vrátane hodnoty príslušenstva pohľadávky k dátumu postúpenia alebo odpredaja alebo inej dispozície s pohľadávkou alebo, ak uzatvoril Predávajúci zmluvu o prevode práv a povinností k Zmluve ako celku, má BBSK právo uplatniť si voči Predávajúcemu zmluvnú pokutu **vo výške Maximálnej ceny bez DPH.**
  9. Ak Predávajúci nesplní alebo poruší ktorúkoľvek jeho povinnosť týkajúcu sa subdodávateľov podľa tejto Zmluvy, je BBSK oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu vo výške **0,1 % z Maximálnej ceny bez DPH** za každý, čo i len začatý deň porušenia/nesplnenia povinnosti, a to aj opakovane.
  10. Ak Predávajúci riadne a včasne neodstráni vady Tovaru v súlade s lehotami podľa bodu 11, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu **vo výške 0,1 % z Maximálnej ceny,** a to za každý aj začatý deň omeškania, a to až do dňa úplného odstránenia vád podľa bodu 11.11.
  11. Zmluvné strany vyhlasujú, že považujú dohodnuté výšky zmluvných pokút uvedených v tejto Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Predávajúceho.
  12. Zmluvné pokuty podľa tejto Zmluvy je možné kumulovať. Kupujúci je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Akékoľvek zmluvné pokuty podľa Zmluvy budú uplatnené formou penalizačnej faktúry, výzvy, alebo iného dokladu vyhotoveného Kupujúcim. Splatnosť zmluvnej pokuty je 30 dní odo dňa jej písomného uplatnenia Kupujúcim voči Predávajúcemu.
  13. Zmluvné pokuty dohodnuté v tejto Zmluve nepredstavujú paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Uplatnením alebo zaplatením zmluvnej pokuty nie je dotknuté právo BBSK na odstúpenie od Zmluvy, úroky z omeškania a na náhradu vzniknutej škody; uplatnená zmluvná pokuta nie je započítateľná voči nároku Kupujúceho na náhradu škody, t. j. Kupujúci je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty. Odstúpením od Zmluvy alebo úhradou uplatnenej škody nezaniká nárok na úhradu zmluvnej pokuty.
  14. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar v súlade s podmienkami Zmluvy.

# Trvanie a zánik zmluvy

**13.1 Platnosť a účinnosť**

(a) Zmluva nadobúda platnosť dňom jej podpisu oboma Zmluvnými stranami a účinnosť v deň **nasledujúci po dni jej zverejnenia** v Centrálnom registri zmlúv /www.crz.gov.sk/ v súlade s § 47a Občianskeho zákonníka v spojení s § 5a Zákona o slobode informácií.

(b) Zmluva sa uzatvára **na dobu určitú**, a to **do uplynutia 12 mesiacov od 16.10.2025.**

**13.2 Zánik Zmluvy**

Zmluvu môžu Zmluvné strany pred uplynutím doby, na ktorú bola Zmluva uzavretá, ukončiť aj:

1. písomnou dohodou Zmluvných strán ku dňu uvedenému v takejto dohode;
2. odstúpením od Zmluvy v súlade s bodom 13.3 ku dňu nadobudnutia účinnosti odstúpenia od Zmluvy.

**13.3 Odstúpenie od Zmluvy**

1. Predávajúci je oprávnený od Zmluvy odstúpiť na základe jednostranného oznámenia výlučne vtedy:
   1. ak sa viac ako dvaja Kupujúci dostanú do omeškania s úhradou Ceny a každý z nich bude v omeškaní dlhšie ako 30 dní, a to napriek predchádzajúcemu upozorneniu Predávajúceho s poskytnutím primeranej lehoty na nápravu, ktorá nesmie byť kratšia ako 3 pracovné dni; alebo
   2. ak BBSK poruší zákaz podľa bodu 8.9, bez poskytnutia dodatočnej primeranej lehoty na splnenie povinnosti.
2. BBSK si na účely Zmluvy vyhradzuje, že porušenie povinností Predávajúceho alebo nepravdivosť vyhlásení a/alebo záruk Predávajúceho, uvedených v bodoch 2, 4.2, 5.3, 8.2 až 8.5, 8.7 až 8.10, v bode 10 a v bode 11, sa považuje **za podstatné porušenie** Zmluvy. V prípade podstatného porušenia Zmluvy je BBSK oprávnený odstúpiť od Zmluvy na základe jednostranného oznámenia bez poskytnutia dodatočnej primeranej lehoty na splnenie povinnosti. Za podstatné porušenie Zmluvy sa považuje aj porušenie povinností Predávajúceho uvedených v bodoch 6.1 až 6.4 v prípade, ak nastane opakovane, t. j. aspoň 2 krát. Odstúpenie podľa bodu 11.12 sa taktiež považuje za odstúpenie pre podstatné porušenie Zmluvy.
3. BBSK smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade, ak Predávajúci, jeho štatutárny orgán alebo člen jeho štatutárneho orgánu alebo dozorný orgán alebo člen jeho dozorného orgánu bol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie výnosu z trestnej činnosti, za trestný čin založenia, zosnovania a podporovania zločineckej skupiny, za trestný čin založenia, zosnovania a podporovania teroristickej skupiny, za trestný čin terorizmu a niektorých foriem účasti na terorizme, trestný čin nevyplatenia mzdy a odstupného alebo za trestný čin, ktorého skutková podstata súvisí s podnikaním.
4. BBSK smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade, ak (i) bude Predávajúcemu právoplatným rozhodnutím orgánu úradnej kontroly potravín uložená sankcia za správny delikt v zmysle Zákona o potravinách, z dôvodu porušenia povinností vzťahujúcich sa na Tovar a jeho výrobu, spracovanie, skladovanie, prepravu, uvedenie na trh, a pod., a to aj v prípade, ak táto sankcia nebude Predávajúcemu uložená v súvislosti s plnením podľa tejto Zmluvy (t. j. aj keď pôjde o iný tovar pre iných odberateľov), (ii) ak Predávajúci stratí oprávnenie dodať Tovar (stratou kvalifikácie sa rozumie najmä, nie však výlučne, prerušenie alebo strata podnikateľského oprávnenia alebo úradný/súdny zákaz takejto činnosti), alebo (iii) ak sa preukáže, že Predávajúci vo Verejnom obstarávaní poskytol nepravdivé, neúplné alebo skreslené údaje alebo predložil nepravdivé doklady alebo konal v rozpore s poskytnutými vyhláseniami.
5. BBSK smie od Zmluvy odstúpiť aj z iných než tu výslovne uvedených dôvodov spočívajúcich v porušení Zmluvy zo strany Predávajúceho. Takéto odstúpenie pre menej podstatné porušenie Zmluvy však predpokladá, že BBSK pred doručením odstúpenia Predávajúceho vyzval na splnenie jeho povinnosti v primeranej, nie kratšej ako 5-dňovej lehote a Predávajúci svoju povinnosť ani v dodatočnej primeranej lehote, ktorá mu na to bola poskytnutá, nesplnil.
6. Oznámenie o odstúpení od Zmluvy musí byť druhej Zmluvnej strane doručené, pričom účinky takéhoto odstúpenia nastanú dňom doručenia oznámenia o odstúpení druhej Zmluvnej strane.

**14 Záverečné ustanovEnia**

**14.1 Zmena obsahu Zmluvy**

(a) Jednotlivé ustanovenia Zmluvy je možné meniť len na základe písomnej dohody Zmluvných strán formou písomných a vzostupne očíslovaných dodatkov k Zmluve, podpísaných Zmluvnými stranami, okrem prípadov, keď je v Zmluve výslovne dohodnutá možnosť zmeniť obsah Zmluvy formou jednostranného písomného oznámenia druhej Zmluvnej strane.

(b) Zmluvné strany sa výslovne dohodli, že na zmenu akýchkoľvek údajov Zmluvných strán uvedených v záhlaví Zmluvy, ak ich dôsledkom nie je zmena v osobe Zmluvnej strany, a na zmenu Kontaktných osôb alebo ich údajov postačuje jednostranné oznámenie doručené druhej Zmluvnej strane a takáto zmena nevyžaduje prijatie dodatku k Zmluve; účinky takejto zmeny nastanú dňom doručenia oznámenia druhej Zmluvnej strane.

(c) Tretie osoby nie sú oprávnené Zmluvu akokoľvek meniť.

**14.2 Rovnopisy**

Zmluva sa v listinnej forme vyhotovuje **v troch rovnopisoch**, pričom BBSK obdrží dva rovnopisy a Predávajúci obdrží jeden rovnopis. Dohoda Zmluvných strán o počte rovnopisov sa neuplatní, ak k uzavretiu Zmluvy (resp. dodatku k nej) dochádza elektronicky prostredníctvom kvalifikovaných elektronických podpisov osôb oprávnených konať za Zmluvné strany.

**14.3 Prežívajúce ustanovenia**

Ak Zmluva z akýchkoľvek dôvodov zanikne, Zmluvné strany si vymienili, že bod 1, body týkajúce sa kontroly, preukázateľnosti, zmluvných pokút, náhrady škody, dôverných informácií a ochrany osobných údajov, Korešpondencie a doručovania a tento bod 14, zánikom Zmluvy nezanikajú.

**14.4 Jurisdikcia**

Akékoľvek spory, ktoré v súvislosti s touto Zmluvou vzniknú, patria do právomoci súdov Slovenskej republiky. Pred začatím konania na súde sa Zmluvné strany zaväzujú vyvinúť maximálnu snahu o zmierlivé riešenie sporu a na tento účel si poskytnúť súčinnosť.

**14.5 Prílohy**

Zmluva obsahuje nasledovné prílohy:

Príloha č. 1 – Katalóg s cenami merných jednotiek a špecifikáciou Tovaru *[vyplnená pri predkladaní ponuky]*

Príloha č. 2 – Čestné vyhlásenie k uplatňovaniu medzinárodných sankcií

Príloha č. 3 – Zoznam subdodávateľov/Čestné prehlásenie, že Predávajúci nevyužije žiadnych subdodávateľov

Príloha č. 4 – Vzor reklamácie

Príloha č. 5 – Zoznam Tretích osôb

**14.6 Záverečné vyhlásenia**

Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpísali.

..., dňa: xxxxx Banská Bystrica, dňa: xxxxx

**Predávajúci: BBSK:**

......................................... .........................................

**Obchodné meno Banskobystrický samosprávny kraj**

meno a priezvisko, funkcia (konateľ, štatutár) Mgr. Ondrej Lunter, predseda